# Araneus angulatus

Araneus angulatus és una espècie de la família dels aranèids (Araneidae) que es troba a la zona paleàrtica. S'assembla a l'aranya de jardí europea, Araneus diadematus, però té uns tubercles distintius a l'abdomen. L'espècie apareix descrita en el Svenska Spindlar (Aranei Svecici), una obra del 1757. Araneus angulatus és el primer nom científic d'un animal i, actualment, encara està en ús.
Araneus angulatus s'assembla a la coneguda aranya de jardí europea, Araneus diadematus, de la qual es distingeix clarament per la presència de tubercles angulars en l'abdomen.

## Distribució

Araneus angulatus té una ampla distribució geogràfica en la zona paleàrtica. Es pot trobar per tot Europa, tot i que és més rara de veure al nord d'Europa; també és rara al Regne Unit, on la seva presència es restringeix a zones prop de la costa del sud d'Anglaterra.

## Subespècies

* Araneus angulatus afolius (Franganillo, 1909) — Portugal
* Araneus angulatus atricolor Simon, 1929 — França
* Araneus angulatus castaneus (Franganillo, 1909) — Portugal
* Araneus angulatus crucinceptus (Franganillo, 1909) — Portugal
* Araneus angulatus fuscus (Franganillo, 1909) — Portugal
* Araneus angulatus iberoi (Franganillo, 1909) — Portugal
* Araneus angulatus levifolius (Franganillo, 1909) — Portugal
* Araneus angulatus niger (Franganillo, 1918) — Espanya
* Araneus angulatus nitidifolius (Franganillo, 1909) — Portugal
* Araneus angulatus pallidus (Franganillo, 1909) — Portugal
* Araneus angulatus personatus Simon, 1929 — Bèlgica, França
* Araneus angulatus serifolius (Franganillo, 1909) — Portugal

## Ecologia

Araneus angulatus construeix una gran teranyina orbital, que penja d'arbustos i arbres, sovint amb línies de suport que connectem amb el terra. A diferència d' A. diadematus, la teranyina d'A. angulatus no té zona de retir, així que l'aranya ha d'esperar la presa en el centre del web. Les detecta per vibracions en el fil. Hi ha observacions durant una fira popular, i s'ha informat que sembla "indiferent a les multituds, la música i els focs artificials".

## Història taxonòmica

Araneus angulatus fou la primera de les 66 espècies que el 1757 Carl Alexander Clerck va descriure en la seva obra Svenska Spindlar

## Referències

* ↑ International Commission on Zoological Nomenclature. «Article 3. Starting point». A: International Code of Zoological Nomenclature. 4th, 1999. ISBN 0-85301-006-4.
* 1 2 Nick Loven. «Araneus angulatus». Nick's Spiders of Britain and Europe. Arxivat de l'original el 26 de juliol 2011. [Consulta: 8 setembre 2010].
* ↑ Matjaž Kuntner «A contribution to the knowledge of the Slovenian spider fauna: eleven species new for Slovenia and some other interesting findings (Arachnida, Araneae)» (PDF). Proceedings of the 16th European Colloquium of Arachnology, 1997, pàg. 165–172. Arxivat de l'original el 2021-11-16 [Consulta: 24 novembre 2018].
* ↑ Alfred Finck «Vibration sensitivity in an orb-weaver». American Zoologist, 12, 3, 1972, pàg. 539–543. DOI: 10.1093/icb/12.3.539. JSTOR: 3881789.
* ↑ Page 22 in Clerck, C. 1757. Svenska Spindlar uti sina hufvud-slågter indelte samt under några och sextio särskildte arter beskrefne och med illuminerade figurer uplyste. - Aranei Svecici, descriptionibus et figuris æneis illustrati, ad genera subalterna redacti, speciebus ultra LX determinati. - pp. [1-8], 1-154, pl. 1-6. Stockholmiæ. (L. Salvii).